I presänten l'eliminaziån däl vuchèli finèl cme in bulgnais zitadén (es. gât, sâc), mo an i è brîsa stè l'anteriorizaziån däl vuchèli mêdi (es. zit. sacc e munt. m. secc) e an i én brîsa i ditongh dal dialatt zitadén (es. zit. vaird e såul e munt. m vêrd e sôl). Int'al dialatt ed Gagg' äli affrichè /ʧ/ e /ʤ/ ali én armâst: (es. zit. zannder e gag. cènnder). Int äl variant piò cunpâgna ai muntanèr èlt ai è anch la finèl à int'al partizéppi pasè invêzi d è (es. in puretàn: a sån stà invezi ed a sån stè o al pajais ed Varghè ch'l adventa Vergà int'al dialatt dal sît).